|  |  |  |  |
| --- | --- | --- | --- |
| **+Tárgy:** | **Városstratégiai, Idegenforgalmi és Sport Bizottság rendes NYILVÁNOS ülése** | | |
| **Helyszín:** | **Polgármesteri Hivatal I. emeleti nagyterem** | | |
| **Időpont:** | **2023. június 13-án 09:00 órakor** | | |
| **Jegyzőkönyv-**  **vezető:** | **Iváncsics Lívia** | | |
| **Jelenléti ív** | **Név** | **Aláírás** | **Megjegyzés** |
|  | **tóth kálmán** |  | képviselő, a **bizottság elnöke** |
|  | **ILLÉS KÁROLY** |  | képviselő, a bizottság tagja |
|  | **KOPCSÁNDI JÓZSEF** |  | képviselő, a bizottság tagja |
|  | **NÉMETH ÁKOS** |  | képviselő, a bizottság tagja |
|  | **SZUHAI VIKTOR** |  | képviselő, a bizottság tagja |
|  | **BALOGH PÉTER** |  | külső szakértő, a bizottság tagja |
|  | **KÁNTÁS ZOLTÁN** |  | külső szakértő, a bizottság tagja |
|  | **NÉMETH VANESSZA** |  | külső szakértő, a bizottság tagja |
|  | **PALÁGYI JÓZSEF** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | KALMÁR ERVIN |  | Városüzemeltetési Osztály vezetője |
|  | BONTI TAMÁS |  | Kommunális és Környezetvédelmi Iroda vezetője |
|  | STÉGER GÁBOR |  | Közgazdasági és Adó Osztály vezetője |
|  | SÜTŐ GABRIELLA |  | Városi főépítész, a Főépítészi Iroda vezetője |
|  | DEMES EDIT |  | Beruházási Iroda vezetője |
|  | VINCZÉNÉ DR. MENYHÁRT MÁRIA |  | Egészségügyi és Közszolgálati Osztály vezetője |
|  | CSAPLÁROS ANDREA |  | Savaria Történelmi Karnevál Közhasznú Közalapítvány elnöke, Savaria Megyei Hatókörű Városi Múzeum igazgatója |
|  | GRÜNWALD STEFÁNIA |  | Savaria Turizmus Nonprofit Kft. ügyvezetője |
|  | NÁDOR ISTVÁN |  | Vas Megyei Mérnöki Kamara elnöke |
|  | LITKEI TAMÁS |  | Vas Megyei Építész Kamara tagja, okl. építészmérnök |
|  | KOCZKA TIBOR |  | önkormányzati képviselő |
|  | ÁGH ERNŐ |  | önkormányzati képviselő |
|  | GAYER HELGA |  | Polgármesteri Kabinet frakciótitkár |
|  | FRIEDL TAMÁS |  | SZMJV Német Önkormányzat  elnöke |
|  | MUKICSNÉ KOZÁR MÁRIA |  | Szombathelyi Szlovén Önkormányzat elnöke |
|  | HORVÁTH CSABA |  | SZMJV Roma Nemzetiségi  Önkormányzat elnöke |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| SZLÁVIK GÁBOR  (1.napirend) |  | BLAGUSS Agora Hungary Kft. ügyvezető igazgatója |
| TÓTH GERGELY  (1.napirend) |  | BLAGUSS Agora Hungary Kft. szombathelyi kirendeltségvezető |
| KOVÁCS BALÁZS |  | Sport és Ifjúsági Iroda vezetője |
| HOMLOK ZSOLT  (2.napirend) |  | Szombathelyi MÁV Haladás VSE elnöke |
| BOKOR ZSOLT  (2.napirend) |  | Szombathelyi MÁV Haladás VSE elnökhelyettese |
| SÉLLEI ÁRPÁD  (2.napirend) |  | Szombathelyi Haladás Labdarúgó és Sportszolgáltató Kft. ügyvezetője |
| SZÁNTÓ ERZSÉBET  (2.napirend) |  | Szombathelyi Haladás Labdarúgó és Sportszolgáltató Kft. ügyvezetője |
| KIRÁLY GÁBOR  (2.napirend) |  | Király Sportegyesület Elnöke, Király Gábor Nemzetközi Kapus Iskola ügyvezetője |
| ILLÉS BÉLA  (2.napirend) |  | Illés Labdarúgó Akadémia igazgatója |
| NAGYNÉ DR. GATS ANDREA |  | Jogi és Képviselői Osztály vezetője |
| DR. GYURÁCZNÉ DR. SPEIER ANIKÓ |  | Vagyongazdálkodási és Városfejlesztési Iroda vezetője |
| IRMAI KRISZTIÁN  (6.napirend) |  | Lime Technology Kft. képviselője |
| DR. KECSKÉS LÁSZLÓ  (7.napirend) |  | 11.számú körzet képviselője |
| HORVÁTH GÁBOR  (7.napirend) |  | 1.számú körzet képviselője |
| DR. TAKÁTSNÉ DR.TENKI MÁRIA (7.napirend) |  | 8.számú körzet képviselője |
| KOVÁCS CECÍLIA  (7.napirend) |  | SZOVA Nonprofit Zrt. vezérigazgatója |
| TAOUFIK ROLAND  (7.napirend) |  | SZOMHULL Nonprofit Kft. ügyvezetője |
| DR.CZEGLÉDY CSABA  (9.napirend) |  | 5.számú körzet képviselője |
| KELEMEN KRISZTIÁN  (9.napirend) |  | 9.számú körzet képviselője |
| ÁGH ERNŐ  (9.napirend) |  | 12.számú körzet képviselője |
| PUTZ ATTILA  (9.napirend) |  | 7.számú körzet képviselője |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Tóth Kálmán, a bizottság elnöke:** Köszönti a megjelenteket. 9.02 órakor megnyitja a nyilvános ülést. Megállapítja, hogy 8 fővel határozatképes a bizottság. Németh Ákos, bizottsági tag jelezte, hogy az ülés időpontjában nem tartózkodik Szombathelyen, így az ülésen részt venni nem tud. Igazolt távollétként tekintendő a hiányzása. Jegyzőkönyv hitelesítőnek Kopcsándi József, bizottsági tagot kéri fel. A kiküldött napirendhez képest módosító indítvány nem érkezett, így elrendeli a szavazást a napirendről.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**112/2023. (VI.13.) VISB számú határozat**

A Városstratégiai, Idegenforgalmi és Sport Bizottság napirendjét az alábbiak szerint fogadta el:

I.

**NYILVÁNOS ÜLÉS**

**1./** **Javaslat a helyi közösségi közlekedéssel összefüggő döntések meghozatalára** (Közgyűlés 2.)

**Előadó:** Kalmár Ervin, a Városüzemeltetési Osztály vezetője

**Meghívottak:** Szlávik Gábor, a BLAGUSS Agora Hungary Kft. ügyvezető igazgatója

Tóth Gergely, a BLAGUSS Agora Hungary Kft. szombathelyi kirendeltségvezetője

**2./** **Javaslat a szombathelyi férfi labdarúgással kapcsolatos kérdéskör megtárgyalására** (Közgyűlés 3.)

**Előadó:** Vinczéné dr. Menyhárt Mária, az Egészségügyi és Közszolgálati Osztály vezetője

**Meghívottak:** Homlok Zsolt, a Szombathelyi MÁV Haladás VSE elnöke

Bokor Zsolt, a Szombathelyi MÁV Haladás VSE elnökhelyettese

Séllei Árpád, a Szombathelyi Haladás Labdarúgó és Sportszolgáltató Kft. ügyvezetője

Szántó Erzsébet, a Szombathelyi Haladás Labdarúgó és Sportszolgáltató Kft. ügyvezetője

Király Gábor, a Király Sportegyesület Elnöke, Király Gábor Nemzetközi Kapus Iskola ügyvezetője

Illés Béla, az Illés Labdarúgó Akadémia Igazgatója

**3./ Javaslat parkolók létesítésére a Kiskar utca 5897/3 hrsz.-ú területen továbbá a Sugár úti körforgalom-beruházással kapcsolatos döntések meghozatalára** (Közgyűlés 9.)

**Előadó:** Kalmár Ervin, a Városüzemeltetési Osztály vezetője

**4./ Javaslat a Brenner-villával kapcsolatos kérdések megtárgyalására** (Közgyűlés 10.)

**Előadó:** Nagyné Dr. Gats Andra, a Jogi és Képviselői Osztály vezetője

**5./ Javaslat az Innovation Fund large-scale elnevezésű pályázattal kapcsolatos döntés meghozatalára** (Közgyűlés 11.)

**Előadó:** Nagyné Dr. Gats Andra, a Jogi és Képviselői Osztály vezetője

**6./ Javaslat mikromobilitási járművek kölcsönzési célú közterületi elhelyezésére vonatkozó Együttműködési megállapodás meghosszabbítására** *(SAJÁT)*

**Előadó:** Kalmár Ervin, a Városüzemeltetési Osztály vezetője

**Meghívott:** Irmai Krisztián, a Lime Technology Kft. képviseletében

**7./ Javaslat a Szombathely város területén lévő szelektív hulladékgyűjtő szigetek működtetése felülvizsgálatára** *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívottak:** Dr. Kecskés László, a 11. sz. körzet képviselője

Horváth Gábor, az 1. sz. körzet képviselője

Dr. Takátsné Dr. Tenki Mária, a 8. sz. választókerület képviselője

Taoufik Roland, a SZOMHULL Nonprofit Kft. ügyvezetője

Kovács Cecília, a SZOVA Nonprofit Zrt. vezérigazgatója

**8./ Tájékoztató az 1000 fa program kiterjesztésének első körös megvalósulásával kapcsolatos tapasztalatokról** *(SAJÁT)*

**Előadó:** Kalmár Ervin, a Városüzemeltetési Osztály vezetője

**9./ Javaslat Szombathely város területén forgalmi rend változtatással kapcsolatos döntések meghozatalára**  *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívottak:** Dr. Czeglédy Csaba, az 5. sz. választókerület képviselője

Kelemen Krisztián, a 9. sz. választókerület képviselője

Ágh Ernő, a 12. sz. választókerület képviselője

Putz Attila, a 7. sz. választókerület képviselője

**10./** **Javaslat a Szt. Márton utcai gázvezeték rekonstrukció utáni helyreállítási kötelezettség más helyszínen történő teljesítésére** *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Felelős:** Tóth Kálmán, a Bizottság elnöke

**Határidő:** azonnal

I.

**NYILVÁNOS ÜLÉS**

**1./napirendi pont:** **Javaslat a helyi közösségi közlekedéssel összefüggő döntések meghozatalára** (Közgyűlés 2.)

**Előadó:** Kalmár Ervin, a Városüzemeltetési Osztály vezetője

**Meghívottak:** Szlávik Gábor, a BLAGUSS Agora Hungary Kft. ügyvezető igazgatója

Tóth Gergely, a BLAGUSS Agora Hungary Kft. szombathelyi kirendeltségvezetője

**Tóth Kálmán, a bizottság elnöke:** Kérdés, észrevétel nincs, így felteszi szavazásra a rendkívüli ellentételezés biztosításáról szóló I. határozati javaslatot.

A szavazásnál 8 fő bizottsági tag volt jelen.

*A bizottság 6 igen szavazattal, ellenszavazat nélkül, 2 tartózkodással az alábbi határozatot hozta:*

**113/2023. (VI.13.) VISB számú határozat**

A Városstratégiai, Idegenforgalmi és Sport Bizottság a *„Javaslat a helyi közösségi közlekedéssel összefüggő döntések meghozatalára”* című előterjesztést megtárgyalta és a Szolgáltató részére további 50 Ft/km rendkívüli ellentételezés biztosításáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője/

**Határidő:** 2023. június 15.

**Tóth Kálmán, a bizottság elnöke:** A Károly Róbert u. burkolatfelújítási munkálatainak idejére, illetve a Szent Quirinus utca által biztosított hálózati kapcsolatokra tekintettel történő menetrend módosításról szóló II. határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**114/2023. (VI.13.) VISB számú határozat**

A Városstratégiai, Idegenforgalmi és Sport Bizottság a *„Javaslat a helyi közösségi közlekedéssel összefüggő döntések meghozatalára”* című előterjesztést megtárgyalta és a Károly Róbert u. burkolatfelújítási munkálatainak idejére, továbbá a Szent Quirinus utca által biztosított hálózati kapcsolatokra tekintettel történő menetrend módosításra vonatkozó II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 2023. június 15.

**2./napirendi pont:** **Javaslat a szombathelyi férfi labdarúgással kapcsolatos kérdéskör megtárgyalására** (Közgyűlés 3.)

**Előadó:** Vinczéné dr. Menyhárt Mária, az Egészségügyi és Közszolgálati Osztály vezetője

**Meghívottak:** Homlok Zsolt, a Szombathelyi MÁV Haladás VSE elnöke

Bokor Zsolt, a Szombathelyi MÁV Haladás VSE elnökhelyettese

Séllei Árpád, a Szombathelyi Haladás Labdarúgó és Sportszolgáltató Kft. ügyvezetője

Szántó Erzsébet, a Szombathelyi Haladás Labdarúgó és Sportszolgáltató Kft. ügyvezetője

Király Gábor, a Király Sportegyesület Elnöke, Király Gábor Nemzetközi Kapus Iskola ügyvezetője

Illés Béla, az Illés Labdarúgó Akadémia Igazgatója

**Dr. Czeglédy Csaba képviselő:** Köszöni, hogy legalább az Illés Akadémia megtisztelte a várost, amely város nélkül az Illés Akadémia létre se jöhetett volna. Dr. Nagy Tibor, akkori aljegyző úr segítette az Illés Akadémiát pontosan tudja.

Azt gondolja, fölöttébb vérlázító, hogy az önkormányzat kisebbségi tulajdonában lévő Szombathelyi Haladás Kft. ügyvezetője nem jön el a Haladással foglalkozó napirendi pont tárgyalására. Így nehéz vitát generálni. Nyilván a Szombathelyi Haladás Kft-nek a közép- és hosszútávú tervei vonatkozásában lehetne az Illés Akadémiának kérdéseket feltenni. Nincs itt Séllei Árpád sem, aki az önkormányzat támogatásával lett ügyvezető. A Szombathelyi Haladás Kft. vonatkozásában azt gondolja, az egyik legnagyobb baj, hogy már csak nevében szombathelyi. Azokat az értékeket, azokat a hagyományokat már nem közvetíti és nem viszi, amiről a most már több mint 104 éves Haladás szól. A nézőszám is jól mutatja, hogy nem a szombathelyi labdarúgás iránt vesztették el a szombathelyiek az érdeklődésüket, hanem a Szombathelyi Haladás Kft. produkciója iránt, hiszen pár 100 néző lézeng egy MB2-es meccsen. Legutóbb az MB3-ba feljutó osztályozó meccsen több, mint 2000 néző volt. Nem tudni a pontos nézőszámot, mert a gyermekek és az idősek ingyen léptek be. De így is több mint 2000 néző volt. Egy megyei első osztályú rangadón is 3700-an vettek részt. Érdeklődés van továbbra is, szeretik a szombathelyiek a labdarúgást, csak a Szombathelyi Haladás Kft. már ezeket az értékeket nem képviseli. Reméli, hogy ennél részletesebben majd a közgyűlésen el tudja mondani az álláspontját. Rendkívül fontos, hogy 2015-ben az akkori 1 fős kisebbségben lévő ellenzék tiltakozására, tiltakozásának ellenére elvesztették az irányítást a Szombathelyi Haladás Kft.-ben. Visszaolvasta az akkori jegyzőkönyvet. Gyakorlatilag, amit Dr. Horváth Attila vagy Dr. Neményi András, vagy jómaga elmondtak, azok a 8 év alatt be is igazolódtak. Többek között Illés Károly, illetve sajnos Koczka Tibor sem fogadta el azokat az álláspontjukat, hogy amik a 2000-es évek elején bekövetkeztek, amikor Bíró Péter ellopta a Szombathelyi Labdarúgó Klubot Szombathelyről, azok - ha nem is abban a formában - de aztán megint bekövetkezhetnek, ha a város elveszíti a beleszólási lehetőségét a Szombathelyi Haladás Kft.-nek az ügyeibe. Azt a javaslatot fogja várhatóan a közgyűlésen megszavazásra javasolni, hogy mondják ki, hogy Szombathely városban a felnőtt labdarúgásnak az érdekét, illetve a Szombathelyi Haladás Kft.-nek az ügyét nem szolgálta, hogy Szombathely Megyei Jogú Város Önkormányzata elvesztette a többségi befolyását a Kft.-ben. Gyakorlatilag onnantól az addig se túl nagy beleszólási lehetőségük nullára csökkent. Az egyik legnagyobb hiba volt, amit a Szombathelyi labdarúgással akkor a Fidesz vezette többség megtett, hogy elvette a beleszólási lehetőséget az ügyekbe. Ennek az eredményét látják. 10 évvel ezelőtt még az összes labdarúgó mérkőzésen az ott lévő szurkolókat, a mostani MB2-es Haladásnak már a kezdő 11-ét nem tudja felsorolni, illetve sajnos emiatt következett az be, hogy az Illés Akadémia sem szolgálja a Szombathelyi Haladás, illetve a Szombathelyi labdarúgás ügyét úgy, ahogy egyébként az alapításakor eltervezték. Javasolni fogja, hogy az akkori ígéretüknek megfelelően döntsenek, hiszen akkor azt mondták, hogy majd, amikor lesz lehetőségük, tesznek ellene. Nyilván jogkövetkezménye nincs, de azt gondolja, fontos ezt kimondani, nem szolgálta a város érdekét, sőt kifejezetten káros volt. Emiatt gyakorlatilag teljesen tehetetlen Szombathely Önkormányzata, abban, hogy mi történik a szombathelyi labdarúgással, ami most már 104 éve a város ügye. Hosszan tudna erről beszélni.

**Tóth Kálmán, a bizottság elnöke:** Köszöni az értékes hozzászólást. Azt gondolja, a vitát az érintett képviselők lefolytatják a Közgyűlésen.

**Koczka Tibor városi képviselő:** Tisztánlátás végett, végeredményben egyetért Dr. Czeglédy Csaba képviselővel az összegzésben, hogy hova jutottak. De hadd világítsa meg a 2015-ös időszak történéseit és hadd védje meg az akkori döntésüket. A 2014-2015. évi bajnokságban 16 csapatos volt az MB1, az egyetlen csapat volt a 16-ból a Haladás VSE, ahol önkormányzati többségi tulajdon volt. A legkisebb költségvetése, ha jól emlékszik 560-580 millió Ft ebben a bajnokságban a Haladásnak volt, pont azért, mert nem tudott jönni olyan befektető, olyan szponzor, amelyik többségi tulajdonba tudta irányítani az együttest. Az is nagyon fontos volt és egyébként a döntésük helyességét igazolta, hogy a következő évben ez a költségvetése a Haladásnak megduplázódott, tehát 1,1 milliárd Ft lett. Aztán utána, ha megnézik a következő 3 év eredményeit, mivel a sportban mit néznek, ha nem az eredményt, soha olyan eredménysorozata a Haladás labdarúgásnak nem volt az elmúlt 100 évben, mint pont akkor, hiszen 5. volt, 7. volt és 8. az első osztályú bajnokságban.

Úgy gondolja, hogy 2017-2018-ig ez a történet rendben volt. Amire Czeglédy képviselő társa célzott, hogy korábban már volt egy affér a Haladással, amikor kvázi „ellopták”, azért olyan biztosítékokat annak idején 2015-ben az önkormányzat tett be, hogy zászló, címer, név, stb., tehát hogy ne fordulhasson elő ez még egyszer. Az, hogy az 51%-ról 10 %-ra csökkent a tulajdonrészük, igazából ennél is kevesebb lehetett volna. De úgy gondolták, hogy ezzel a kvázi aranyszavazattal meg tudnak akadályozni minden olyat, ami a Haladás végét jelentheti. Amit a 10%-kal nem tudtak megakadályozni, nyilván azért nem tudtak beleszólni, ügyvezető választás érdemben, költségvetés, játékos igazolások és ha itt lennének a Haladás részéről, nyilván jobban át tudnák beszélni. Lehet a Közgyűlésen lesz rá mód. Ha megnézik, eszméletlen pénzszórás következett be 2017-2018. után és nyilvánvaló ehhez nem tudott asszisztálni az önkormányzat. Van még egy fontos dolog, annak idején az MLSZ előírta, hogy 2015. évtől az első évben 100 millióra, aztán 200 és 300 millióra kellett emelni ezeknek a cégeknek az alaptőkéjét. És ezzel a tőkeemeléssel nem tudtak menni, de úgy tűnt, hogy a 12 csapatos bajnokságban sem nagyon, és az MLSZ később ezt elhalasztotta, eltekintett ettől, ez is így megbukott. Még egyszer, úgy gondolja, az akkor jó döntés volt. Azt, hogy 2017-2018. után mi és hogyan következett be, azt persze jó lenne megvizsgálni.

**Tóth Kálmán, a bizottság elnöke:** Mindkét hozzászólás egyezik az előterjesztésben leírtakkal. A múltról tudnak beszélni, a jövőről meg majd később meglátják. További hozzászólás nincs, így az előterjesztés tudomásulvételéről elrendeli a szavazást.

A szavazásnál 8 fő bizottsági tag volt jelen.

*A bizottság 7 igen szavazattal, ellenszavazat nélkül, 1 tartózkodással az alábbi határozatot hozta:*

**115/2023. (VI.13.) VISB számú határozat**

A Városstratégiai, Idegenforgalmi és Sport Bizottság a *„Javaslat a szombathelyi férfi labdarúgással kapcsolatos kérdéskör megtárgyalására”* című előterjesztést megtárgyalta és annak tudomásul vételéről szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2023. június 15.

**3./napirendi pont: Javaslat parkolók létesítésére a Kiskar utca 5897/3 hrsz.-ú területen továbbá a Sugár úti körforgalom-beruházással kapcsolatos döntések meghozatalára** (Közgyűlés 9.)

**Előadó:** Kalmár Ervin, a Városüzemeltetési Osztály vezetője

**Illés Károly, a bizottság tagja:** Korábban is jelezte ennél a napirendi pontnál, mikor ezt tárgyalták, hogy a parkolók kialakításának örülni kell, önkormányzati területen létesülnek újabb, jobb minőségű parkolók a kavicsos helyett. De, ami ennek a kiváltó ügye, az ottani forgalomváltozás, ami a nyomda területét megközelítendő, illetve onnan kihajtandó forgalommal fog majd megvalósulni. Engedéllyel rendelkezik. Ettől függetlenül továbbra is az aggályait fejezi ki, nem tudja elképzelni, hogy hogy fog tudni működni a ki- és behajtás ezen a szakaszon. Hiszen ott van egy benzinkút, ha két autó megakad kifele jövet, márpedig meg fog, a Kiskar utcára kihajtani nem lesz egyszerű.

Abban a pillanatban fel fog torlódni a befele hajtó is, hiszen aki jön, nem tud egyből balra húzni a kúthoz, miután ott áll két autó, szerinte ez egy átgondolatlan történet és balesetveszélyes lesz. A figyelmet szeretné erre felhívni, természetesen a parkoló kialakításának örülni tudnak ők is.

**Tóth Kálmán, a bizottság elnöke:** Arról a döntésről akkor kell beszélniük, amikor odaérnek. Nyilván a Bizottság tárgyalni fogja, mint forgalmi rend változást. Továbbihozzászólás nincs, így az I. határozati javaslatot teszi fel szavazásra, ami a Kiskar utcai parkolóról szól.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**116/2023. (VI.13.) VISB számú határozat**

A Városstratégiai, Idegenforgalmi és Sport Bizottság a *„Javaslat parkolók létesítésére a Kiskar utca 5897/3 hrsz.-ú területen továbbá a Sugár úti körforgalom-beruházással kapcsolatos döntések meghozatalára”* című előterjesztést megtárgyalta és az 5897/3 hrsz-ú ingatlanon a kavicsolt parkoló helyén szilárd burkolatú parkoló kiépítéséről, valamint a létesítmény térítésmentes önkormányzati tulajdonba vételéről szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője/

**Határidő:** 2023. június 15.

**Tóth Kálmán, a bizottság elnöke:** A II. határozati javaslatot teszi fel szavazásra, ami a Sugár utcai körforgalmi beruházásról szól.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**117/2023. (VI.13.) VISB számú határozat**

A Városstratégiai, Idegenforgalmi és Sport Bizottság a *„Javaslat parkolók létesítésére a Kiskar utca 5897/3 hrsz.-ú területen továbbá a Sugár úti körforgalom-beruházással kapcsolatos döntések meghozatalára”* című előterjesztést megtárgyalta és a Sugár úti körforgalom beruházással kapcsolatos döntések meghozataláról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője/

**Határidő:** 2023. június 15.

**4./napirendi pont:** **Javaslat a Brenner-villával kapcsolatos kérdések megtárgyalására** (Közgyűlés 10.)

**Előadó:** Nagyné Dr. Gats Andra, a Jogi és Képviselői Osztály vezetője

**Tóth Kálmán, a bizottság elnöke:** A határozati javaslat a tájékoztatás tudomásulvételéről szól, egy bírósági eljárásról kaptak tájékoztatást. Hozzászólás, észrevétel nincs, így a határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**118/2023. (VI.13.) VISB számú határozat**

A Városstratégiai, Idegenforgalmi és Sport Bizottság a *„Javaslat a Brenner-villával kapcsolatos kérdések megtárgyalására”* című előterjesztést megtárgyalta és a tájékoztatás tudomásul vételéről szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Sütő Gabriella, a Főépítészi Iroda vezetője, városi főépítész/

**Határidő:** 2023. június 15.

**5./ napirendi pont: Javaslat az Innovation Fund large-scale elnevezésű pályázattal kapcsolatos döntés meghozatalára** (Közgyűlés 11.)

**Előadó:** Nagyné Dr. Gats Andra, a Jogi és Képviselői Osztály vezetője

**Tóth Kálmán, a bizottság elnöke:** Hozzászólás, észrevétel nincs, így a határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**119/2023. (VI.13.) VISB számú határozat**

A Városstratégiai, Idegenforgalmi és Sport Bizottság a *„Javaslat az Innovation Fund large-scale elnevezésű pályázattal kapcsolatos döntés meghozatalára”* című előterjesztést megtárgyalta és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője /

**Határidő:** 2023. június 15.

**6./napirendi pont: Javaslat mikromobilitási járművek kölcsönzési célú közterületi elhelyezésére vonatkozó Együttműködési megállapodás meghosszabbítására** *(SAJÁT)*

**Előadó:** Kalmár Ervin, a Városüzemeltetési Osztály vezetője

**Meghívott:** Irmai Krisztián, a Lime Technology Kft. képviseletében

**Tóth Kálmán, a bizottság elnöke:** Hozzászólás, észrevétel nincs, így a határozati javaslatot, amely a megállapodás módosításáról szól, teszi fel szavazásra.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**120/2023. (VI.13.) VISB számú határozat**

A Városstratégiai, Idegenforgalmi és Sport Bizottság megtárgyalta a „*Javaslat mikromobilitási járművek kölcsönzési célú közterületi elhelyezésére vonatkozó Együttműködési megállapodás meghosszabbítására*” című előterjesztést és a hatályban lévő Együttműködési megállapodás módosítását az előterjesztés melléklete szerinti tartalommal javasolja a Közgyűlésnek elfogadásra.

**Felelős:** Dr. Nemény András polgármester

Horváth Soma alpolgármester

Tóth Kálmán, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 2023. június 15.

**7./napirendi pont: Javaslat a Szombathely város területén lévő szelektív hulladékgyűjtő szigetek működtetése felülvizsgálatára** *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívottak:** Dr. Kecskés László, a 11. sz. körzet képviselője

Horváth Gábor, az 1. sz. körzet képviselője

Dr. Takátsné Dr. Tenki Mária, a 8. sz. választókerület képviselője

Taoufik Roland, a SZOMHULL Nonprofit Kft. ügyvezetője

Kovács Cecília, a SZOVA Nonprofit Zrt. vezérigazgatója

**Tóth Kálmán, a bizottság elnöke:** Körzeti képviselőkkel a személyes egyeztetések megtörténtek, ennek eredményét tartalmazza a határozati javaslat.

**Illés Károly, a bizottság tagja:** Nem ehhez a napirendhez szólna hozzá, hanem az előző napirendhez. Csak elfelejtett gombot nyomni. Javasolja a szerződésmódosítás felülvizsgálatakor megvizsgálni azt is, hogy valóban rendetlenség van a városban, szanaszét hevernek a rollerek mindenhol. Mindenképpen szabályozni kellene, gyűjtőpontokat kialakítani.

**Tóth Kálmán, a bizottság elnöke:** A napirendhez hozzászólás, észrevétel nincs, így a határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**121/2023. (VI.13.) VISB számú határozat**

A Városstratégiai, Idegenforgalmi és Sport Bizottság a Szombathely város területén lévő szelektív hulladékgyűjtő szigetek működtetése felülvizsgálatának javaslatáról szóló előterjesztést megtárgyalta, és az SZMSZ 54.§ (1) bekezdés 18. pontja alapján a szelektív hulladékgyűjtő szigetek működtetésével kapcsolatban a következő módosításokat támogatja:

1. A Bizottság egyetért a Wimmer Ágoston u. – Márton Áron u. kereszteződésénél elhelyezkedő szelektív sziget működésének ideiglenesen 3 hónapos időtartalomra való felfüggesztésével, és felkéri a közszolgáltatót, hogy a tapasztalatok alapján augusztus hónap végén tegyen javaslatot a sziget további működésével kapcsolatban.
2. A Bizottság egyetért a Németh László u. elején, valamint a Nagykar u. 1-3 sz. parkolóban (Orlay mögött) lévő szelektív gyűjtőszigetek megszüntetésével.
3. A Bizottság egyetért a Viktória utcában és a Tulipán utcai parkban meglévő szelektív szigetek edényeinek ismételt kihelyezésével.

**Felelős:** Tóth Kálmán, a Bizottság elnöke

/A végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** azonnal

**8./napirendi pont: Tájékoztató az 1000 fa program kiterjesztésének első körös megvalósulásával kapcsolatos tapasztalatokról** *(SAJÁT)*

**Előadó:** Kalmár Ervin, a Városüzemeltetési Osztály vezetője

**Tóth Kálmán, a bizottság elnöke:** A napirendhez hozzászólás, észrevétel nincs, így a határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**122/2023. (VI.13.) VISB számú határozat**

A Városstratégiai, Idegenforgalmi és Sport Bizottság „A*z 1000 fa program kiterjesztésének első körös megvalósulásával kapcsolatos tapasztalatokról”* szóló előterjesztést megtárgyaltaés javasolja a Közgyűlésnek, hogy a program változatlan eljárásrenddel kerüljön folytatásra.

**Felelős:** Dr. Nemény András polgármester

Horváth Soma alpolgármester

Tóth Kálmán, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 2023. június 15.

**9./napirendi pont: Javaslat Szombathely város területén forgalmi rend változtatással kapcsolatos döntések meghozatalára**  *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívottak:** Dr. Czeglédy Csaba, az 5. sz. választókerület képviselője

Kelemen Krisztián, a 9. sz. választókerület képviselője

Ágh Ernő, a 12. sz. választókerület képviselője

Putz Attila, a 7. sz. választókerület képviselője

**Tóth Kálmán, a bizottság elnöke:** Az érintett képviselőkkel az egyeztetés megtörtént. A napirendhez hozzászólás, észrevétel nincs, így a határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**123/2023. (VI.13.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Bem J. utca 6-18. számok mögötti szervízút bejáratánál lévő „Mindkét irányból behajtani tilos” jelzőtábla kerüljön áthelyezésre 70 m-rel beljebb, ezzel egyidejűleg az út torkolatánál a 20 km/óra „Sebességkorlátozás” (KRESZ 30. ábra) és a „Gyalogosok” veszélyt jelző (KRESZ 95/a ábra) kerüljön kihelyezésre.
2. A Bizottság egyetért azzal, hogy a Károlyi Antal utcában a Kenyérvíz utcai csomópontban „Megállni tilos” (KRESZ 60. ábra) és „30 m” kiegészítő tábla kerüljön kihelyezésre.
3. A Bizottság egyetért azzal, hogy a Halastó utcában a 86. sz. főút torkolatában a Petőfi telep irányába „Megállni tilos” (KRESZ 60. ábra) és az „az útpadkán történő megállási tilalom” (KRESZ 63/a. ábra) kiegészítő táblák kerüljenek kihelyezésre.
4. A Bizottság egyetért azzal, hogy a Sárdi-ér utcában a Vásártér u. – Boglárka u. közötti szakaszára mindkét oldalon megállási korlátozás kerüljön bevezetésre hozzávetőlegesen 1 éves időtartamra a TDK Hungary Components Kft. telephelyén elkezdődött új TPS üzemépület és az azt kiszolgáló vezetékek és utak kivitelezési munkáinak időtartamára. A jelzőtáblákat a TDK Hungary Components Kft. helyezteti ki saját költségén.

**Felelős:** Tóth Kálmán, a Városstratégiai, Idegenforgalmi és Sport Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 1., 2., 3. pont: 2023. július 20.

4. pont: azonnal

**10./napirendi pont:** **Javaslat a Szt. Márton utcai gázvezeték rekonstrukció utáni helyreállítási kötelezettség más helyszínen történő teljesítésére** *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Tóth Kálmán, a bizottság elnöke:** A napirendhez hozzászólás, észrevétel nincs, így a határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**124/2023. (VI.13.) VISB számú határozat**

A Városstratégiai, Idegenforgalmi és Sport Bizottság a Szent Márton utcai gázvezeték rekonstrukció utáni helyreállítási kötelezettség más helyszínen történő teljesítésére szóló előterjesztést megtárgyalta, és a közterületek bontás utáni helyreállításáról szóló 3/2008. (IV.1.) Önk. rendelet 10/A. §-a alapján az alábbi javaslatot teszi:

1. A Bizottság egyetért azzal, hogy a Szent Márton utcai és Fürdő u-i gázvezeték rekonstrukció utáni végleges helyreállítási kötelezettség a Fürdő utcában kerüljön teljesítésre 910 m2 nagyságú felületen.
2. A Bizottság egyetért a Fürdő u. teljes hosszban, 1060 m2 nagyságban történő felújításával.
3. A Bizottság felkéri a polgármestert az önkormányzati feladatként jelentkező 150 m2 nagyságú terület felújításához szükséges intézkedések megtételére.
4. A Bizottság javasolja a polgármesternek a fentiekre vonatkozó megállapodás megkötését, és felkéri az előterjesztőt a megállapodás előkészítésére.

**Felelős**: Tóth Kálmán, a Városstratégiai, Idegenforgalmi és Sport Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője/

**Határidő:** 1. pont: azonnal

2. pont: azonnal

3. pont: költségvetési rendelet soron következő módosítása

4. pont: azonnal

**Tóth Kálmán, a bizottság elnöke:** Mindenkinek megköszöni a munkát, az aktív részvételt és a nyilvános ülést 9.24 órakor berekeszti.

Szombathely, 2023. június 15.

**(: Kopcsándi József:) (: Tóth Kálmán :)**

a bizottság tagja a bizottság elnöke

(Aláírva: ) (Aláírva: )